Diari Oficial de la Generalitat Valenciana


Sumari del DOGV 6138, del 05-11-2009 (2009/12505)

RESOLUCIÓ de 2 de novembre de 2009, de l'Institut Valencià de Finances, per la qual es constituïx el mercat autonòmic de deute públic en anotacions de la Generalitat en la Borsa de Valors de València a fi de negociar valors de renda fixa emesos per la Generalitat i altres entitats de dret públic dins del seu àmbit territorial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6138

Data del DOGV
:   05-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12702


Data del document
:   02-11-2009

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * títol de crèdit
    * hisenda regional
    * legislació
    * deute públic

RESOLUCIÓ de 2 de novembre de 2009, de l'Institut Valencià de Finances, per la qual es constituïx el mercat autonòmic de deute públic en anotacions de la Generalitat en la Borsa de Valors de València a fi de negociar valors de renda fixa emesos per la Generalitat i altres entitats de dret públic dins del seu àmbit territorial. [2009/12671]  
L'Estatut d'Autonomia de la Comunitat Valenciana, en l'article 49.1.20ª del títol IV, atorga competència exclusiva a la Generalitat Valenciana per a l'establiment i l'ordenació de centres de contractació de mercaderies i valors, de conformitat amb la legislació mercantil. Així mateix, la Generalitat va assumir les competències relatives a la Borsa de Comerç de València per mitjà del Decret 63/1988, de 9 de maig, del Consell.  
Per Decret 147/1991, de 29 agost, es va crear en la Borsa de València un servici propi de gestió i administració del registre comptable de valors representats mitjançant anotacions en compte i de compensació i liquidació, sempre que estos valors estigueren admesos a negociació únicament en la Borsa de València, denominat Servici d'Anotacions en Compte i Liquidació de la Borsa de Valors de València (SACL). Mitjançant el Decret 18/2008, de 22 de febrer, s'amplien les facultats i funcions del SACL.  
El Decret 132/1992, de 20 de juliol del Consell, pel qual s'atribuïxen competències a l'Institut Valencià de Finances, en l'article primer atribuïx a l'Institut Valencià de Finances les competències assignades a la Generalitat en matèria de mercat de valors.  
La Llei 24/1988, de 28 de juliol, del Mercat de Valors establix en l'article 55.5 que les comunitats autònomes amb competències en la matèria podran crear, regular i organitzar un mercat autonòmic de Deute Públic en Anotacions que tinga com a objecte la negociació de valors de renda fixa emesos per aquelles i altres entitats de dret públic dins del seu àmbit territorial.   
Atés que, en virtut dels articles esmentats de l'Estatut d'Autonomia de la Comunitat Valenciana i de la Llei del Mercat de Valors, la Comunitat Valenciana té reconegudes determinades competències en matèria de mercat de valors, este Institut Valencià de Finances, d'acord amb les competències atribuïdes pel Decret 132/1992, de 20 de juliol, del Govern de la Generalitat Valenciana; de conformitat amb el preceptua el Decret 63/1988, de 9 de maig, i el Decret 147/1991, de 29 d'agost, ambdós del Consell de la Generalitat Valenciana, en matèria de Borsa de Valors, i fent ús de les facultats atribuïdes pel Decret 83/94, de 26 d'abril, del Govern Valencià, pel qual s'aprova el Reglament de l'Institut, de conformitat amb la restant normativa de general i pertinent aplicació, resolc:  
1. Es constituïx en la Borsa de Valors de València el mercat autonòmic de Deute Públic en Anotacions de la Generalitat.  
2. Els valors que podran ser admesos a negociació en este mercat seran els següents:   
1. Pagarés de la Generalitat Valenciana  
2. Bons i Obligacions de la Generalitat Valenciana  
3. Pagarés emesos per l'Institut Valencià de Finances  
4. Bons i Obligacions emesos per l'Institut Valencià de Finances  
5. Valors de renda fixa emesos per altres entitats de dret públic dependents de la Generalitat Valenciana  
3. Els valors previstos en l'article anterior seran admesos a negociació en este mercat per la Societat Rectora de la Borsa de Valors de València en virtut de la mera sol·licitud de l'emissor.  
4. La gestió i administració del registre comptable, així com la compensació i liquidació dels valors admesos a negociació en el mercat autonòmic de Deute Públic en Anotacions de la Generalitat es durà a terme pel Servici d'Anotacions en Compte i Liquidació de la Borsa de Valors de València (SACL) amb la participació de les entitats adherides a este.  
La negociació dels valors admesos a negociació en este mercat autonòmic es realitzarà pels membres de la Borsa de Valors de València a través del mercat de rogles de viva veu de la Borsa.   
5. El mercat funcionarà d'acord amb els procediments habituals establits en la Borsa de Valors de València. Els procediments i el règim intern que en cada moment puga establir la Borsa de Valors de València, hauran de ser aprovats per l'Institut Valencià de Finances.  
6. Les emissions vives de Pagarés de la Generalitat Valenciana ja admeses a negociació en la Borsa de Valors de València seran admeses d'ofici en el mercat autonòmic de Deute Públic d'Anotacions de la Generalitat.  
7. En allò no previst en esta resolució caldrà ajustar-se, en els termes oportuns, al que establix la normativa general i aplicable del mercat de valors.  
8. Publicar la present resolució en el Diari Oficial de la Comunitat Valenciana.  
Contra esta resolució es pot interposar, en el termini de dos mesos des del dia de la seua publicació, recurs contenciós administratiu davant de la sala de la dita jurisdicció del Tribunal Superior de Justícia de la Comunitat Valenciana.  
València, 2 de novembre de 2009.- El director general: Enrique Pérez Boada.